《水调歌头》
清代·严金清

俗尘飞难倒，万壑树参天。忽见寒林落尽，时序易推迁。

可惜出山泉浊，怎知孤云野鹤，栖处独高寒。赖我无心物，伴我此身闲。

携筇杖，着芒履，上峰巅。松风石径，昂首常自耸吟肩。

休问世间离乱，哪记古今月日，名利两无缘。但愿得长生，不老即神仙。

作者简介：（1837—1909）江苏无锡人，字紫卿。同治间入左宗棠幕，办理税厘及营务，后参与镇压甘肃回民反抗。历任浙江温州通判、台湾淡水同知、新疆迪化知州、陕西延榆绥道。有《严廉访遗稿》。